**Omejitve pri izvajanju športnih programov**

Zaradi zajezitve in obvladovanja epidemije COVID-19 se z Odlokom o začasnih omejitvah pri izvajanju športnih programov določajo začasne omejitve pri izvajanju športnih programov in športnih tekmovanj. Z odlokom je prepovedana vsa športno gibalna dejavnost in proces športne vadbe (treningi) razen za določene izjeme.

Odlok veljaven do: 12. 3. 2021

**Izvajanje športne vadbe športnikov (treningov)**

Športna vadba športnikov (treningi) je dovolejna:

* vrhunskim športnikom (olimpijski, mednarodni in svetovni razred),
* perspektivnim športnikom,
* športnikom v starostnih kategorijah kadeti in mladinci, registriranim v skladu z 32. členom ZŠpo-1, ki so člani reprezentanc,
* poklicnim športnikom, ki so starejši od 15 let in so vpisani v razvid poklicnih športnikov pri ministrstvu za šport (status poklicnega športnika je oblika zaposlitvenega statusa - samozaposlena oseba);
* športnikom, ki se udeležujejo športnih tekmovanj iz prvega in drugega odstavka 3. člena Odloka.

Treningi športnikov v starostnih kategorijah mladinci in kadeti, ki so člani državnih reprezentanc so dovoljeni le če se izvajajo v obliki t. i. mehurčkov oziroma fizično izoliranih skupin. Mehurčki so homogene vadbene skupine, katerih sestava se ne spreminja.

Način izvajanja treningov za zgoraj naštete kategorije športnikov predpisujejo Higienska priporočila NIJZ za [preprečevanje okužb z virusom SARS-CoV-2 za športna tekmovanja](https://www.nijz.si/sites/www.nijz.si/files/uploaded/priporocila_za_organizacijo_klubskih_sportnih_tekmovanj_covid-19_01102020_koncna.pdf) (<https://www.nijz.si/sites/www.nijz.si/files/uploaded/priporocila_za_organizacijo_klubskih_sportnih_tekmovanj_covid-19_01102020_koncna.pdf>) in protokoli pristojnih nacionalnih panožnih športnih zvez.

Dovoljeni so tudi treningi preostalim registriranim športnikom, ki niso zajeti v zgoraj naštetih skupinah športnikov, če se izvajajo individualno torej samostojno oziroma pod vodstvom strokovnega delavca v športu, ter brezkontaktna športna vadba v vadbenih skupinah do 10 vadečih. Strokovni delavec v športu ne šteje v številčno omejitev. Pri izvajanju športne vadbe športnikov v skupinah je potrebno neprekinjeno vzdrževanje vsaj 2 metra medosebne razdalje. Takšna športna vadba športnikov je dovoljena tako na zunanjih površinah oziroma na prostem, kot tudi v zaprtih prostorih.

Brezkontaktna športna vadba je takšna športna aktivnost pri kateri med izvajanjem športne vadbe ne pride do dotika oziroma fizičnega stika med vadečimi.

Individualna športna vadba je takšna športna vadba pri kateri posameznik vadi sam. Kot individualna športna vadba se šteje tudi športna vadba v skupini oseb, ki so člani skupnega gospodinjstva. Med člani skupnega gospodinjstva med vadbo ni potrebno vzdrževati vsaj 2 metra razdalje.

Minimalno predpisano razdaljo 2 metrov med vadečimi je potrebno razumeti tako, da je to razdaljo možno vzdrževati ves čas izvajanja vadbe. Zaradi dinamičnosti izvajanja športne vadbe predlagamo, da organizatorji športnih programov zagotavljajo omejitev 20 m2 vadbene površine na posameznika zlasti v zaprtih prostorih.

**Izvajanje športnih tekmovanj**

V kolektivnih športnih panogah (hokej na ledu, košarka, nogomet, odbojka, rokomet, vaterpolo in mali nogomet) se dovoli izvajanje tekmovanj v najvišjem kakovostnem nivoju nacionalnega (1. slovenska liga, 2. slovenska liga in 1. mladinska slovenska liga), regionalnega (npr. alpska hokejska liga) mednarodnega (npr. Liga narodov) oziroma evropskega tekmovanja (npr. Euroliga), to pomeni sodelovanje športnih klubov iz 1. slovenske lige v nacionalnih, regionalnih, evropskih in mednarodnih ligah. Izvajanje naštetih športnih tekmovanj v drugih kolektivnih športih ni dovoljeno.

Prav tako je v vseh kolektivnih športih dovoljeno izvajanje vseh velikih športnih tekmovanj iz 74. člena Zakona o športu.

V individualnih športnih panogah je dovoljeno izvajanje državnih članskih prvenstev oz. državnih ligaških tekmovanj, državnih mladinskih prvenstev oz. mladinskih ligaških tekmovanj, evropskih pokalov in velikih mednarodnih športnih prireditev, ki so opredeljene v 74. členu Zakona o športu.

Način izvajanja tekmovanj predpisujejo Higienska priporočila NIJZ za [preprečevanje okužb z virusom SARS-CoV-2 za športna tekmovanja](https://www.nijz.si/sites/www.nijz.si/files/uploaded/priporocila_za_organizacijo_klubskih_sportnih_tekmovanj_covid-19_01102020_koncna.pdf) (<https://www.nijz.si/sites/www.nijz.si/files/uploaded/priporocila_za_organizacijo_klubskih_sportnih_tekmovanj_covid-19_01102020_koncna.pdf> in protokoli pristojnih nacionalnih panožnih športnih zvez.

Prisotnost gledalcev na športnih tekmovanjih **ni dovoljena**. Organizator športnega tekmovanja mora zagotoviti, da so v športnem objektu ali na površinah za šport v naravi le osebe, ki so nujno potrebne za izvedbo športnega tekmovanja.

Za nadzor nad izvedbo športnih tekmovanj mora pristojna nacionalna panožna športna zveza imenovati odgovorne osebe in njihove kontaktne podatke posredovati ministrstvu, pristojnemu za šport. Za vsa športna tekmovanja, ki so organizirana na nivoju panoge mora pristojna nacionalna panožna športna zveza vsaj en delovni dan pred dnevom tekmovanja na e-naslov [gp.mizs@gov.si](mailto:gp.mizs@gov.si) poslati naslednje podatke:

* uradni naziv tekmovanja (npr. državno prvenstvo)
* športno panogo oz. disciplino (npr. alpsko smučanje – veleslalom)
* tekmovalne kategorije (npr. mladinke in mladinci)
* Kraj izvedbe tekmovanja (npr. Smučišče Rogla)
* Datum izvedbe tekmovanja (npr. 25. 3. 2021)
* Ime in priimek odgovorne osebe tekmovanja
* E-naslov in GSM številko odgovorne osebe

**Izvajanje športno rekreativne dejavnosti**

Dovoljena je samostojna ali vodena individualna športno rekreativna dejavnost ter brezkontaktna športna vadba v vadbenih skupinah do 10 vadečih. Strokovni delavec v športu ne šteje v številčno omejitev. Pri izvajanju športne vadbe v skupinah je potrebno vzdrževanje vsaj 2 metra medosebne razdalje. Takšna športno rekreativna vadba je dovoljena tako na zunanjih površinah oziroma na prostem, kot tudi v zaprtih prostorih. Športno rekreativna vadba je dovoljena v vseh pojavnih oblikah in za vse starostne skupine.

Brezkontaktna športna vadba je takšna športna aktivnost pri kateri med izvajanjem športne vadbe ne pride do dotika oziroma fizičnega stika med vadečimi.

Individualna športna vadba je takšna športna vadba pri kateri posameznik vadi sam. Kot individualna športna vadba se šteje tudi športna vadba v skupini oseb, ki so člani skupnega gospodinjstva. Med člani skupnega gospodinjstva med vadbo ni potrebno vzdrževati vsaj 2 metra razdalje.

Minimalno predpisano razdaljo med vadečimi je potrebno razumeti tako, da je to razdaljo možno vzdrževati ves čas izvajanja vadbe. Zaradi dinamičnosti izvajanja športne vadbe predlagamo, da organizatorji oz. izvajalci športnih programov zasledujejo predlagano omejitev 20 m2 vadbene površine na posameznika.

**Uporaba športnih objektov**

Za izvajanje športno gibalne dejavnosti oziroma športnih programov, ki jih odlok dovoljuje, se lahko uporabljajo vsi športni objekti in površine za šport v naravi, kot jih določa Zakon o športu: športni centri, športni objekti, vadbeni prostori, vadbene površine ter površine za šport v naravi ter šolski športni objekti.

Za uresničevanje javnega interesa na področju športa je nujno, da so javni športni objekti in športne površine odprti oz. dostopni, in da se omogoči izvajanje vseh pojavnih oblik športa, ki jih opredeljuje Zakon o športu.

Uporaba šolskih športnih objektov za namen izvajanja športnih programov ni v neskladju z Odlokom o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni list RS 20/2021). Pomembno je, da se v zaprtih športnih objektih za učence in učenke oz. dijakinje in dijake izobraževalnega zavoda, v času izvajanja vzgojno izobraževalnega procesa, ne izvajajo dejavnosti, ki niso del programov vzgojno-izobraževalnega zavoda, in jih izvajajo zunanji izvajalci. Izvajanje športnih programov iz Odloka o začasnih omejitvah pri izvajanju športnih programov je v zaprtih šolskih športnih objektih dovoljeno po zaključku dnevnega vzgojno izobraževalnega procesa.

**Obveznost testiranja na pristojnost virusa SARS-CoV-2**

Odlok po novem uvaja tudi obvezno testiranje na prisotnost virusa SARS-CoV-2 za določene skupine uporabnikov športni programov in sicer za:

* športnike in člane njihovih ekip, ki se udeležujejo tekmovanj, ki jih odlok dovoljuje ter drugo osebje, ki sodeluje pri izvedbi teh tekmovanj (sodniki, delegati, čistilci, zdravniki, fizioterapevti, pobiralci žog… vsi, ki sodelujejo pri izvedbi tekmovanja), in
* strokovne delavce v športu, ki vodijo programe športne vadbe (treninge športnikov in športno rekreativno vadbo).

Športniki in člani njihovih ekip, ki se udeležujejo tekmovanj, ter drugo organizacijsko osebje, ki sodeluje pri izvedbi tekmovanj, se tekmovanj lahko udeležijo, če predložijo negativni rezultat testa na virus SARS-CoV-2 z metodo verižne reakcije s polimerazo (test PCR) ali hitrega antigenskega testa (test HAG), ki ni starejši od 48 ur. 48 ur se šteje od odvzema brisa. Če se oseba testira v petek ob 8:00, je test veljaven do nedelje do 8:00. Če tekmovanje traja več dni se vsak tekmovalni dan šteje, kot posamezno tekmovanje za katerega morajo imeti udeleženci test, ki ni starejši od 48 ur.

Kdo vse sodi v skupino drugega osebja, ki sodeluje pri izvedbi teh tekmovanj določi organizator tekmovanja, ki vodi poimenski seznam vseh udeležencev tekmovanja.

Predstavnike medijev ne gre obravnavati, kot drugo organizacijsko osebje, ki sodeluje pri izvedbi tekmovanj zaradi česar določba o obvezni predložitvi negativnega testa zanje ne velja razen v primeru, ko to zahtevajo posebna pravila oz. protokoli organizatorja tekmovanja (praviloma kadar gre za večja mednarodna športa tekmovanja).

Organizator tekmovanja je odgovoren za spoštovanje določil Odloka o predložitvi negativnega testa za vse udeležence tekmovanja.

Strokovni delavci v športu, ki vodijo športno dejavnost (trenerji, voditelji športne rekreacije), se morajo enkrat tedensko testirati na virus SARS-CoV-2 s testom HAG oz. morajo biti ob rednem tedenskem testiranju negativni na prisotnost virusa SARS-CoV-2.

Predložitev negativnega testa na prisotnost virusa SARS-CoV-2 ni potrebna osebam, ki imajo:

* dokazilo o cepljenju zoper COVID-19, s katerim dokazujejo, da je od prejema drugega odmerka cepiva proizvajalca Biontech/Pfizer preteklo najmanj sedem dni ali proizvajalca Moderna najmanj 14 dni, oziroma od prejema prvega odmerka cepiva proizvajalca AstraZeneca najmanj 21 dni,
* dokazilo o pozitivnem rezultatu testa PCR ali testa HAG, ki je starejši od 21 dni, vendar ni starejši od šest mesecev, ali
* imajo potrdilo zdravnika, da so preboleli COVID-19 in od začetka simptomov ni minilo več kot šest mesecev (predpisano potrdilo: https://www.gov.si/novice/2021-02-12-potrdilo-za-osebe-ki-so-prebolele-covid-19/).

Upoštevajo se tudi dokazila o testiranju, ki so bila izdana v tujini če so bila izdana v državah članicah Evropske unije oziroma državah članicah schengenskega območja ali pri organizacijah oziroma pri posameznikih v tretjih državah, ki jih Inštitut za mikrobiologijo in imunologijo in Nacionalni laboratorij za zdravje, okolje in hrano (NLZOH) prepoznata kot ustrezne in so objavljeni na spletni strani NLZOH.

Več o testiranju: priponka Obvezno testiranje udeležencev športnih tekmovanj 5.3.2021.pptx

**Nošenje mask**

Nošenje mask določa Odlok o začasnih ukrepih za zmanjšanje tveganja okužbe in širjenja okužbe z virusom SARS-CoV-2 (Uradni list RS, št. 188/20, 193/20, 198/20, 2/21, 5/21, 9/21, 12/21, 15/21, 20/21, 25/21, 27/21 in 30/21).

Uporaba zaščitne maske je obvezna pri gibanju in zadrževanju v vseh zaprtih javnih krajih oziroma prostorih, torej tudi v vseh športnih objektih. Uporaba zaščitne maske je obvezna tudi med športno vadbo razen, če je med vadečimi zagotovljena medosebna razdalja vsaj 3 metre

Uporaba zaščitne maske je obvezna tudi pri gibanju in zadrževanju na odprtih javnih krajih oziroma prostorih, če ni mogoče zagotoviti medosebne razdalje najmanj 2 metra.

Strokovni delavec v športu, ki vodi športno vadbo mora nositi zaščitno mask ves čas, raze med izvajanjem športne vadbe (če vadi skupaj z vadečimi za namen vodenja vadbe in sicer na razdalji vsaj 3 metre od vadečih). Če se strokovni delavec želi približati vadečemu za to, da mu pokaže pravilno izvedbo vaje, si mora nadeti zaščitno masko.

**Splošna določila**

Odlok o začasnih omejitvah pri izvajanju športnih programov določa, da za **športnike** ter **strokovne delavce v športu**, pri izvajanju športne dejavnosti, ki so z Odlokom dovoljene (treningi in tekmovanja), ne veljajo omejitve, ki jih predpisujejo drugi odloki in ki vplivajo na izvajanje športne dejavnosti. Takšne izjeme ne veljajo za izvajanje športno rekreativne vadbe.

Športniki, strokovni delavci v športu in drugi posamezniki morajo upoštevati navodila ministrstva, pristojnega za zdravje, in Nacionalnega inštituta za javno zdravje za preprečevanje okužbe z virusom SARS-CoV-2, ki so objavljena na spletni strani ministrstva, pristojnega za zdravje (https://www.nijz.si/sl/sproscanje-ukrepov-covid-19).

Še posebej je potrebno upoštevati naslednja priporočila NIJZ za področje športa:

* Higienska priporočila za uporabo športno rekreativnih površin na prostem, športnih objektov na prostem in na površinah za šport v naravi ob postopnem sproščanju nekaterih omejitvenih ukrepov: https://www.nijz.si/sites/www.nijz.si/files/uploaded/uporaba\_sportno\_rekrativnih\_povrsin\_za\_splet.pdf
* Higienska priporočila za preprečevanje okužb z novim koronavirusom SARS-CoV-2 pri izvajanju športne vadbe: https://www.nijz.si/sites/www.nijz.si/files/uploaded/sport\_vadba.pdf
* Higienska priporočila za športna bazenska kopališča in kopalno vodo v bazenih v času pojavljanja COVID-19: https://www.nijz.si/sites/www.nijz.si/files/uploaded/sport\_bazeni.pdf
* Priporočila za preprečevanje okužb z novim koronavirusom SARS-CoV-2 v fitnes centrih: https://www.nijz.si/sites/www.nijz.si/files/uploaded/priporocila\_za\_preprecevanje\_okuzb\_z\_novim\_koronavirusom\_sars-cov-2\_v\_fitnes\_centrih.pdf
* Higienska priporočila za preprečevanje okužb s SARS-CoV-2 za uporabo notranjih športno rekreativnih objektov in površin: https://www.nijz.si/sites/www.nijz.si/files/uploaded/priporocila\_za\_notranje\_sportno\_rekreativne\_objekte\_in\_povrsine\_01102020\_koncna.pdf
* Higienska priporočila za preprečevanje okužb z virusom SARS-CoV-2 za športna tekmovanja: https://www.nijz.si/sites/www.nijz.si/files/uploaded/priporocila\_za\_organizacijo\_klubskih\_sportnih\_tekmovanj\_covid-19\_01102020\_koncna.pdf
* Higienska priporočila za preprečevanje širjenja okužb s SARS-CoV-2 za smučarje: https://www.nijz.si/sites/www.nijz.si/files/uploaded/higienska\_priporocila\_za\_preprecevanje\_sirjenja\_okuzb\_s\_sars-cov-2\_za\_smucarje.pdf

**Nadzor nad izvajanjem Odloka in globe**

Na podlagi Zakona o nalezljivih boleznih in PKP7, primarni nadzor izvaja Inšpektorat Republike Slovenije za šolstvo in šport (IRSŠŠ), lahko pa tudi Zdravstveni inšpektorat RS (ZIRS).

Globe za nespoštovanje določb Odloka:

* (54. člen ZNB) Organizator / pravna oseba: 4.000 – 100.000 EUR
* (54. člen ZNB) Organizator / odgovorna oseba pravne osebe: 400 - 4.000 EUR
* (57. člen ZNB) Posamezniki / strokovni delavci v športu: 400 – 4.000 EUR

**NA DESNO STRAN DAŠ:**

**Objava odloka**

Odlok o začasnih omejitvah pri izvajanju športnih programov (Uradni list RS, št. [20/21](http://www.uradni-list.si/1/objava.jsp?sop=2021-01-0423), [25/21](http://www.uradni-list.si/1/objava.jsp?sop=2021-01-0519), [27/21](http://www.uradni-list.si/1/objava.jsp?sop=2021-01-0541) in [30/21](http://www.uradni-list.si/1/objava.jsp?sop=2021-01-0630))

Povezava do objave: <http://pisrs.si/Pis.web/pregledPredpisa?id=ODLO2314>

**Uporabna gradiva**

Obvezno testiranje udeležencev športnih tekmovanj 5.3.2021.pptx

PKP7 - ukrep za pomoč športu 19.2.2021.pptx

**Kontakt**

Gp.mizs@gov.si